ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์ ประจำวันที่ 20 ก.พ.60
20 ก.พ. 2560

สรุปภาวะตลาดภาคเช้า : ทรงตัว – SET ค่อนข้างทรงตัว และยังเคลื่อนไหวภายในกรอบ 1575-1580 จุด ส่วน GDP ใน Q4/59 ออกมาตามตลาดคาดที่ระดับ 3.0% ทำให้ไม่มีนัยต่อการเคลื่อนไหว SET นัก โดย SET ปิดตลาดที่ระดับ 1576.23 จุด -1.61 จุด หรือ -0.1% ด้วยมูลค่าซื้อขายที่ระดับ 1.7 หมื่นลบ. กลุ่มหลักค่อนข้างทรงตัว โดยพลังงาน แบงก์ และ ICT ปิด +0.1%, -0.3% และ -0.4% ตามลำดับ ด้านตลาดภูมิภาคแกว่งแคบในแดนบวก
กลยุทธ์ที่แนะนำ :  ช่วงบ่าย: คาดยังแกว่งแคบบริเวณ 1575-1580 จุด ไปจนกว่าจะมีสัญญาณ Breakout ด้านใดด้านหนึ่ง จะมีทิศทางที่ชัดเจนขึ้น ทั้งนี้ ในภาพรวม หากขึ้นทะลุ 1580-1585 จุดได้ จะกลับมาเป็นสัญญาณที่ดี ส่วนกรณีหลุดต่ำกว่า 1575 จุด จะสร้างสัญญาณอ่อนตัวลง และมีแนวรับถัดไปที่ 1565-1570 จุด กลยุทธ์ พอร์ตระยะกลางถึงยาว การอ่อนตัวเป็นโอกาสซื้อสะสม ส่วนพอร์ตระยะสั้น น่าแบ่งขายทำกำไรบางส่วนไปก่อน ทั้งนี้ หุ้นแนะนำตามสัญญาณเทคนิค ได้แก่ MILL (รับ 1.58 ต้าน 1.68 Cut 1.53)